b'\n_START_ARTICLE_\nLombardijos Lyga\n_START_PARAGRAPH_\nLombardijos Lyga\xc2\xa0\xe2\x80\x93 1167\xc2\xa0m. suformuota karin\xc4\x97 \xc5\xa1iaur\xc4\x97s Italijos miest\xc5\xb3 s\xc4\x85junga. Ji buvo sudaryta daugiausia Veronos Lygos miest\xc5\xb3 s\xc4\x85jungos pagrindu. Lombardijos miest\xc5\xb3 s\xc4\x85junga buvo nukreipta prie\xc5\xa1 \xc5\xa0ventosios Romos imperijos imperatoriaus Frydricho I Barbarosos siekius panaikinti miest\xc5\xb3 laisves ir savivald\xc4\x85. Lombardijos ir kiti miestai j\xc4\x85 suformavo Pontid\xe2\x80\x99oje, ma\xc5\xbeame miestelyje Lombardijoje. Lygos steig\xc4\x97jais buvo Ferara, Lodis, Milanas, Parma ir Pja\xc4\x8denca. Lombardijos lygoje dalyvavusi\xc5\xb3 miest\xc5\xb3 skai\xc4\x8dius buvo nepastovus, daugiausia j\xc5\xb3 buvo 20._NEWLINE_Po katastrofi\xc5\xa1ko popie\xc5\xbeiaus Aleksandro III paj\xc4\x97g\xc5\xb3 pralaim\xc4\x97jimo Monte Porzio m\xc5\xab\xc5\xa1yje 1167\xc2\xa0m. gegu\xc5\xbe\xc4\x99, Lombardijos Lyga tapo paskutine realia gr\xc4\x97sminga j\xc4\x97ga imperatoriui ir buvo popie\xc5\xbei\xc5\xb3 remiama. 1176\xc2\xa0m. Lombardijos Lygos kariuomen\xc4\x97 Lenjano m\xc5\xab\xc5\xa1yje sumu\xc5\xa1\xc4\x97 Frydricho Barbarosos kariuomen\xc4\x99. Lombardijos lyga 1237 m. sumu\xc5\xa1\xc4\x97 Frydricho II kariuomen\xc4\x99, tokiu b\xc5\xabdu pasiprie\xc5\xa1indama jo siekiams pakeisti \xc5\xa1iaur\xc4\x97s Italijos valdymo sistem\xc4\x85.'